Q=0	C=0	SS=0	LS=0	PS=0	DC=0	LC=0	SD=0	BS=1	G0=4	G1=2	G2=2	DLID=ber_Latn	BODY=Yeffeɣ-d ass n : Aynas, 30 Wamber 2020 11:23 Ɣran-t : 0 n tikkal\nLEZZAYER TAMANEƔT – Iketturen n ufares n yigalisen ifukanen imfabulṭen deg Lezzayer ur ttɛeḍḍilen ara ad awḍen ɣer 450 n yimigawaṭen-taqict deg wakud aydeg ass-a wwḍen kan ɣer 190 n yimigawaṭen-taqict, ɣef leḥsab n uṛabul aseggasan n Tesmirit n Teẓwar d-Yetteqqalen d Tmellilt Taẓewrant.\nDeg uṛabul-a, tenna-d tesmirit-a dakken llant tneɣrafin n uɣraf n yigalisen ifukanen deg Lezzayer: Condor Electronics n Lbuṛj Buɛṛiṛiǧ yesɛan akettur n ufares aseggasan n 130 n yimigawaṭen-taqict ; Aures Solaire (Tabatent) s ukettur n 30 n yimigawaṭen-taqict ; taneɣraft n ENIE Electronics (Sidi Belɛebbas) s 18 n yimigawaṭen-taqict d tneɣraft n ALPV (Tlemsan) s 12 n yimigawaṭen-taqict.\nD acu kan, tineɣrafin-a fursent-d kan, deg tilawt, 33,9 n yimigawaṭen-taqict (18,9 n yimigawaṭen-taqict ɣer Aures Solaire d 15 n yimigawaṭen-taqict ɣer Condor Electronics).\nIketturen-a ad rnun asmi ara bdunt snat n tneɣrafin timaynutin afares s ukettur n 260 n yimigawaṭen-taqict i useggas.\nTaneɣraft tamezwarut d « Milltech », ssefrayen ad tt-reẓmen deg Mila yernu ad tebdu afares deg 2020 s ukettur n ufares n 100 n yimigawaṭen-taqict. Taneɣraft tis snat d tin n « Zergoun Green Energy ». Ad terẓem deg Waregla yernu tesɛa akettur n ufares n 160 n yimigawaṭen-taqict.\nLast modified on Asinas, 01 Dujembeṛ 2020 09:21\nYeffeɣ-d ass n : Aynas, 30 Wamber 2020 11:23 Taggayt : TADAMSA Ɣran-t : 0 n tikkal Bḍu